अब्बे फाल्स से पहले पार्किंग है। यहां से 400 मीटर की पदयात्रा करनी पड़ती है जंगलों के बीच से। इसके बाद बने प्लेटफार्म से झरना दिखाई देता है। दो विशाल झरने इनसे बहुत ही तीव्र गति से 70 फीट की ऊंचाई से पानी गिर रहा है। इस झरने में सालों भर पानी आता है। पर मानसून के दिनों में यहां का सौंदर्य निखर जाता है। मैं झरने का संगीत सुनने की कोशिश करता हूं। अत्यंत रुमानी संगीत। अनवरत चल रहा है... जो रुह को सुकुन पहुंचाता है। यहां आप घंटों गुजार सकते हैं।